
Opravné uznesenie Okresný súd Banská Bystrica, pracovisko Brezno, v právnej veci žalobcu BENCONT FINANCE, a. s., IČO: 47 967 692, so sídlom Vajnorská 100/A, Bratislava, proti žalovaným: 1/ A. B., nar. XX.XX.XXXX, trvale bytom C. XXX, C., 2/ D. B., nar. XX.XX.XXXX, trvale bytom C. XXX, C. o zaplatenie 16 542,93 Eur s príslušenstvom, o žalobe žalovaných 1/ a 2/ na obnovu konania, takto rozhodol: I. Súd opravuje záhlavie uznesenia Okresného súdu Banská Bystrica, pracovisko Brezno č. k. 4C/15/2025 -23 zo dňa 09.09.2025, ktoré správne znie: „Okresný súd Banská Bystrica, pracovisko Brezno, v právnej veci žalobcu BENCONT COLLECTION, a. s., IČO: 47 967 692, so sídlom Vajnorská 100/A, Bratislava, proti žalovaným: 1/ A. B., nar. XX.XX.XXXX, trvale bytom C. XXX, C., 2/ D. B., nar. XX.XX.XXXX, trvale bytom C. XXX, C. o zaplatenie 16 542,93 Eur s príslušenstvom, o žalobe žalovaných 1/ a 2/ na obnovu konania“ II. V ostatných častiach zostáva uznesenie č. k. 4C/15/2025 - 23 zo dňa 09.09.2025 d o t k n u t é.
ne
odôvodnenie: 1. Uznesením Okresného súdu Banská Bystrica, pracovisko Brezno č. k. 4C/15/2025 - 23 zo dňa 09.09.2025 súd odmietol žalobu na obnovu konania. V záhlaví uznesenia však nesprávne uviedol, že v čase rozhodovania o žalobe na obnovu konania mal žalobca určeného právneho zástupcu. 2. Podľa § 224 zákona č. 160/2015 Z. z. Civilný sporový poriadok (ďalej len „CSP“) súd kedykoľvek aj bez návrhu opraví v rozsudku chyby v písaní, počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 3. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. 4. Vzhľadom na uvedené a v zmysle citovaného zákonného ustanovenia opravil súd vydané uznesenie tak, ako je to uvedené vo výroku tohto rozhodnutia – teda vypustil označenie právneho zástupcu žalobcu zo záhlavia uznesenia. V zostávajúcej časti zostalo uznesenie nedotknuté. Poučenie: Proti tomuto rozhodnutiu možno podať odvolanie v lehote 15 dní odo dňa jeho doručenia, písomne v dvoch vyhotoveniach, na Okresný súd Banská Bystrica, pracovisko Brezno (§ 357 písm. c) a § 362 ods. 1 CSP).
V odvolaní sa popri všeobecných náležitostiach podania (§ 127 ods. 1 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 CSP). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

